पाएं अपने शहर की ताज़ा ख़बरें और फ्री ई-पेपरडाउनलोड करें
जिले में बढ़ रहे कोरोना संक्रमण को देखते हुए बेगूसराय के सांसद सह भारत सरकार के केन्द्रीय मंत्री गिरिराज सिंह ने गुरुवार को सामुदायिक स्वास्थ्य केंद्र बछवाड़ा का निरीक्षण करने पहुंचे। निरीक्षण के दौरान बेगुसराय विधायक कुंदन कुमार सिंह, तेघड़ा अनुमंडलाधिकारी राकेश कुमार, बीडीअाे पूजा कुमारी, सीओ नेहा कुमारी समेत अन्य प्रशासनिक कर्मी व स्वास्थ्य कर्मी मौजूद थे। भारत सरकार के मंत्री गिरिराज सिंह के सामुदायिक स्वास्थ्य केंद्र बछवाड़ा पहुंचने से पहले ही अस्पताल प्रबंधन द्वारा सभी स्वास्थ्य कर्मियों को यूनिफॉर्म के साथ चुस्त-दुरुस्त कर कार्यों पर तैनात कर दिया गया था। केंद्रीय मंत्री ने निरीक्षण के दौरान काेरोना संक्रमण जांच कक्ष, टीकाकरण कक्ष व आइसोलेशन कक्ष समेत संपूर्ण अस्पताल का निरीक्षण किया। पल्स पाेलियाे कर्मियाें ने सांसद काे साैंपा प्रतिवेदन | प्रभारी चिकित्सा पदाधिकारी डॉ रामकृष्ण ने सांसद से सामुदायिक स्वास्थ्य केंद्र बछवाड़ा में मरीजों के इलाज में हो रहे असुविधा को ले सांसद से रेम्प की मांग की है। जिस पर सांसद ने आश्वासन देते हुए कहा मैं अपने स्तर से इस कार्य को पूरा करूंगा। वहीं पल्स पोलियो कर्मियों द्वारा सांसद को एक लिखित प्रतिवेदन दिया गया जिसमें पल्स पोलियो कर्मी के सुपरवाइजर ने बताया कि पिछले वर्ष करोना काल में हम लोगों को 400 रुपए प्रतिदिन के भत्ता पर हम लोगों से 28 दिन का कार्य लिया गया था। लेकिन हम लोगों को अभी तक भत्ता का भुगतान नहीं किया गया। अगर हम लोगों का बकाया राशि का भुगतान नहीं किया गया तो आगामी कोविड टीकाकरण कार्यक्रम का हम लोग बहिष्कार करेंगे। लिखित ज्ञापन के आलोक में सांसद ने बीडीअाे काे आदेश देते हुए भुगतान करने का आदेश दिया गया है।
प्रखंड व पंचायत स्तर पर काेराेना मरीजाें की देखरेख काे ले कमटी गठित, हर दिन जमा करें जांच रिपोर्ट
केंद्रीय मंत्री ने अस्पताल में उपलब्ध काेरोना संक्रमण जांच से संबंधित उपकरण थर्मल स्क्रीनिंग उपकरण, ऑक्सीजन लेवल उपकरण आदि का खुद अपने और मौजूद लोगों पर इस्तेमाल कर जांच की। उन्होंने अस्पताल कर्मियों स्थानीय प्रशासनिक पदाधिकारियों को कहा कि देश में कोरोना महामारी संंक्रमण के अत्यधिक फैलाव को देखते हुए हम तमाम लोगों को सक्रिय होने की आवश्यकता है। उन्होंने कहा कि प्रखंड व पंचायत स्तर पर स्वास्थ्य कर्मी व प्रशासनिक पदाधिकारियों, आंगनबाड़ी सेविका, आशा कर्मी, मनरेगा कर्मी, कृषि सलाहकार आदि की एक कमेटी का गठन किया जाए। पंचायत कमेटी के सदस्य प्रतिदिन की जांच प्रतिवेदन वरीय अधिकारी को समर्पित करें। साथ ही उन्होंने प्रशासनिक पदाधिकारी व अस्पताल प्रबंधन को निर्देश देते हुए कहा कि अगर अस्पताल में डॉक्टर एएनएम की कमी है तो अवकाश प्राप्त डॉक्टर, एएनएम समेत अन्य स्वास्थ्य कर्मी को इस कार्य में शामिल किया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn